La 8 noiembrie 1941, după transferarea generalului Nicolae Macici la comanda Armatei 1, generalul Dăscălescu a fost numit în funcția de comandant al Corpului 2 Armată, fiind avansat la 18 iulie 1942 la gradul de general de corp de armată. A comandat Corpul 2 Armată în toamna anului 1942 în Bătălia de la Stalingrad. După înfrângerea armatelor germano-române la Stalingrad, Corpul 2 Armată a revenit în România, primind misiunea de a apăra litoralul românesc al Mării Negre.